**Resultatlønskontrakt 2018 – 2019**

Kvalitets- og Tilsynsstyrelsen har i et brev af 27. juni 2013 bemyndiget bestyrelsen til at indgå resultatlønskontrakt med institutionens leder. Rektor forhandler efterfølgende kontrakter med vicerektorer og pædagogiske ledere. Resultatlønnen indeholdes i skolens bevilling. Kontraktperioden løber fra 1. august 2018 til 31. juli 2019.

Målet med resultatlønskontrakten er dels at fungere som styringsredskab for bestyrelsen, dels at understøtte dialogen mellem bestyrelse og ledelse og dels at skabe gennemskuelighed omkring skolens mål og resultater.

**Indsatsområder for skoleåret 2018 – 2019**

Undervisningsministeriet har udmeldt, at resultatlønskontrakten kan indeholde en basisramme og en ekstraramme. Basisrammen skal indeholde områder, der afspejler skolens kortsigtede og langsigtede udfordringer. Ekstrarammen skal indeholde markante resultater, der fører til synlige ændringer i dels en indsats mod frafald og dels en målsætning med prioritering og planlægning af lærernes arbejdstid, der rummer mere plads til undervisning og læringsaktiviteter sammen med eleverne.

I denne kontrakt er der fastsat fem indsatsområder (A – E).

**Basisramme**

**Område A: Studieparathed.**

**STX**

Indikatorerne for studieparathed er antal elever, der gennemfører uddannelsen, det samlede karaktergennemsnit og karakterer i Studieretningsprojektet (SRP) for årgang 2016-19 og skolens samlede løfteevne målt på det samlede eksamensgennemsnit for årgang 2015-18 på STX.

Status

1.      Gennemførelse (sidste fem år)

|  |  |  |  |  |
| --- | --- | --- | --- | --- |
| Årgang | Indskrevne | Dimitterede | Frafaldne | Gennemførelsesprocent |
| 2011-14 | 206 | 175 | 31 | 85,0% |
| 2012-15 | 224 | 197 | 27 | 87,9% |
| 2013-16 | 274 | 244 | 30 | 89,1% |
| 2014-17 | 280 | 249 | 31 | 88,9% |
| 2015-18 | 280 | 253 | 27 | 90,4%  |

2.  Karakterer (sidste fem år)

|  |  |
| --- | --- |
| Årgang | Karaktergennemsnit |
| 2014 | 7 |
| 2015 | 7,3 |
| 2016 | 7 |
| 2017 | 7,4 |
| 2018 | 7,5 |

3. Studieretningsprojekt (SRP) (sidste fem år)

|  |  |
| --- | --- |
| Årgang | SRP |
| 2014 | 6,8 |
| 2015 | 7,5 |
| 2016 | 7,2 |
| 2017 | 7,5 |
| 2018 | 7,4 |

4. Løfteevne (UNI-C: Skriftlige og mundtlige eksamenskarakterer)

|  |  |  |  |
| --- | --- | --- | --- |
| Årgang | Forventet gennemsnit | Opnået gennemsnit | Forskel |
| 2013 | 7,0 | 7,2 | 0,2\* |
| 2014 | 7,1 | 7,0 | -0,1 |
| 2015 | 7,5 | 7,3 | -0,2 |
| 2016 | 7,0 | 7,0 | 0,0 |
| 2017 | 7,4 | 7,4 | 0,0 |

Tal angivet med \* betyder, at tallet / forskellen er statistisk signifikant

5. Løfteevne (Danske Erhverv: skriftlige eksamenskarakterer)

|  |  |  |  |
| --- | --- | --- | --- |
| Årgang | Forventet gennemsnit | Opnået gennemsnit | Forskel |
| 2012-15 | 6,34 | 6,41 | 0,07 |
| 2013-16 | 6,36 | 6,28 | -0,08 |
| 2014-17 | 6,58 | 6,62 | 0,04 |

**Mål** - *sidste års mål i parentes*

at gennemførelsesprocenten bliver mindst **90% (89)**

at karaktergennemsnittet bliver mindst **7,3 (7,1)**

at karakterer i SRP bliver mindst **7,3 (7,3)**

at løfteevnen (UNI-C) er +**0,1 (positiv)**

at løfteevnen for de skriftlige eksamenskarakterer er **positiv (positiv)**

**Resultatet** er de konkrete mål.

**HF**

Indikatorerne på studieparathed er antal elever, der gennemfører uddannelsen, det samlede karaktergennemsnit og karakterer i Stor Skriftlig Opgave (SSO) for årgang 2016-18 og skolens samlede løfteevne målt på det samlede eksamensgennemsnit for årgang 2015-17 på HF.

Status

6. Gennemførelse (sidste fem år)

|  |  |  |  |  |
| --- | --- | --- | --- | --- |
| Årgang | Indskrevne | Dimitterede | Frafaldne | Gennemførelsesprocent |
| 2012-14 | 114 | 93 | 21 | 81,6% |
| 2013-15 | 82 | 73 | 9 | 89,0% |
| 2014-16 | 54 | 47 | 7 | 87,0% |
| 2015-17 | 55 | 47 | 8 | 85,5% |
| 2016-18 | 56 | 40 | 16 | 71,4% |

7. Karakterer (sidste fem år)

|  |  |
| --- | --- |
| Årgang | Karaktergennemsnit |
| 2014 | 5,7 |
| 2015 | 5,4 |
| 2016 | 5,8 |
| 2017 | 5,5 |
| 2018 | 5,8 |

8. Stor Skriftlig Opgave (SSO) (sidste fem år)

|  |  |
| --- | --- |
| Årgang | SSO |
| 2014 | 5,6 |
| 2015 | 6,4 |
| 2016 | 5,7 |
| 2017 | 5,6 |
| 2018 | 5,8 |

9. Løfteevne

|  |  |  |  |
| --- | --- | --- | --- |
| Årgang | Forventet gennemsnit | Opnået gennemsnit | Forskel |
| 2013 | 5,9 | 6,2 | 0,3 |
| 2014 | 5,6 | 5,6 | 0,0 |
| 2015 | 5,6 | 5,4 | -0,2 |
| 2016 | 5,7 | 5,8 | 0,1 |
| 2017 | 5,7 | 5,5 | -0,2 |

Tal angivet med \* betyder, at tallet / forskellen er statistisk signifikant

**Mål** - *sidste års mål i parentes*

at gennemførelsesprocenten bliver på **87% (87)**

at karaktergennemsnittet bliver mindst **5,7 (5,7)**

at karakterer i SSO bliver mindst **5,7 (5,7)**

at løfteevnen er **positiv (positiv)**

**Resultatet** er de konkrete mål.

**Område B:  Strategi**

**Mål:** At formulere en strategi til erstatning for den eksisterende strategi, som udløber i 2018. Strategien skal både være retningsgivende og aktuelt handlingsanvisende. Processen skal sikre medejerskab blandt ansatte og elever.

**Indsats:**

:

* August - oktober. Indledende drøftelser i ledelse, SU og bestyrelse med henblik på valg af design af proces.
* Oktober - februar 2019. Indholdsproces drives af ledelse og SU
* Marts 2019. Første udkast til samlet strategi forelægges bestyrelsen.
* April 2019. Efterbehandling i ledelse og SU.
* Maj 2019. Drøftelse og beslutning i skolens bestyrelse.

**Resultatet** er en rapport, der dokumenterer ovenstående.

**Område C: Medarbejdertrivsel.**

**Mål:** Skolen gennemfører en MTU (professionel kapital) for alle skolens ansatte i forlængelse af den sidste MTU fra november 2016. Målet er, at trivslen i den nye MTU samlet set er forøget i forhold til den sidste.

**Indsats:**

* August - oktober. Drøftelse af proces og planlægning i SU.
* Oktober. Gennemførelse af undersøgelsen.
* November - januar. SU/ledelse. Diskussion af resultatet og ideer til opfølgningsplan, offentliggørelse af rapporten og afholdelse af møde med medarbejderne.
* Februar 2019. Beslutning af opfølgningsplan i SU/ledelse.
* Marts 2019. MTU (opfølgningsplan) drøftes og godkendes i skolens bestyrelse.

**Resultatet** er en rapport, der dokumenterer handlinger og resultat.

**Ekstraramme**

**Område D: Implementering af nyt kvalitetssystem**

**Mål:** At implementere et systematisk og fokuseret kvalitetssystem i forlængelse af retningslinjerne fra Styrelsen for Undervisning og Kvalitet. Formålet med kvalitetssystemet er at synliggøre og udbrede kvalitetsarbejdet - herunder også at inddrage skolens bestyrelse - således, at skolen til stadighed opnår den højest mulige kvalitet i elevernes læring og udvikling.

**Indsats:**

Processen indeholder en række konkrete trin:

* August, september, oktober. Arbejdsgruppe bestående af ledelse, lærere og elever nedsættes og formulerer konkrete mål, som diskuteres på et PR-møde/pædagogisk dag.
* November. Implementering af initiativer.
* Marts 2019. Trivselsmåling blandt eleverne.
* April 2019. Skriftlig selvevaluering
* Maj 2019. Bestyrelsesmøde. Evaluering samt udkast til opfølgningsplan fremlægges og drøftes.
* September 2019. Endelig opfølgningsplan fremlægges, drøftes og godkendes på Bestyrelsesmøde.

**Resultatet** er en rapport, som dokumenterer ovenstående.

**Område E: Øget læring, globalisering og rekruttering**

**Mål:** At udvikle læringsaktiviteterne sammen med eleverne inden for talentarbejde, skriftlighed, globalisering og rekruttering. Desuden at skabe tættere forbindelse og dialog mellem nærmeste leder og den enkelte klasse.

**Indsats:**

* Udbygning af talenttilbud
	+ Øget antal masterclasses incl. Cambridge English og Samfundscup 2019
* Udvikling af skriftlighed i forbindelse med uddannelsernes store skriftlige opgaver
* Det internationale
	+ Etablering af e-learningskoncept med Kina
	+ Etablering af elevudveksling med Frankrig
* Udbygning af grundskolesamarbejdet med nye tilbud
	+ EG Premasterclass
	+ EG Faglige Workshops
* Øget ledelsesfokus og synlighed i forhold til elevernes trivsel og samarbejde med lærerne.

**Resultatet**: En rapport, der dokumenterer ovenstående punkter.

Rapporten indeholder følgende delmål

* + Mindst 50 elever igennem Masterclasses.
	+ Mindst 15 lærerbemandede skriveværksteder i forbindelse med store skriftlige opgaver.
	+ Gennemførelse af projekt med Furen Highschool samt udvekslingstur i relation til fransk.
	+ Udfærdigelse af foldere, opsøgende arbejde over for grundskolerne samt gennemførsel af mindst to premasterclasses/faglige workshops.
	+ Nærmeste leder besøger alle klasser, så roller og procedurer er klare for alle elever.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Lars Christoffersen                             Henrik Madsen

Bestyrelsesformand                           Rektor